ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
آئیڈیا ڈیٹا بیس
 کے اعدادوشمار پرمبنی تفصیلات )
زراعت اورکسانوں کی بہبود کے مرکزی وزیرجناب نریندرسنگھ تومر نے آج لوک سبھا میں ایک تحریری جواب میں یہ جانکاری فراہم کی ہے ۔
محکمے نے ملک میں کسانوں سے متعلق اعدادوشمارپرمبنی تفصیلات کی اہم سطح کے گرد تیارکی گئی مختلف زرعی خدمات کی تخلیق کے کام کا آغاز کردیاہے ۔ ایگری اسٹیک تیارکرنے کی غرض سے محکمہ ، زراعت کے انڈیا ڈجیٹل نظام  کو حتمی شکل دے رہاہے ۔جس کے تحت ایگری اسٹیک کی تعمیر کے لئے ایک فریم ورک نافذ کیاگیاہے اس ایکوسسٹم کی بدولت حکومت کو خاص طورپرکسانوں کی آمدنی میں اضافہ کرنے اورمجموعی طورپر زرعی شعبے کی کارکردگی کو بہتربنانے کی خاطر موثر منصوبہ بندی کرنے میں مدد ملے گی ۔ا س سمت میں پہلے قدم کے طورپر حکومت نے کسانوں کی اعدادوشمارپرمبنی تفصیلات جمع کرنے کا کام پہلے ہی شروع کردیاہے ۔ جو ایک مجوزہ ایگری اسٹیک کے مرکزی حصے کے طورپر معاون ثابت ہوں گی ۔ تشکیل شدہ کسانوں کے ڈیٹابیس کو محکمے اورحکومت میں مختلف ڈیٹا سے متعلق موجودہ عام تفصیلات کے طورپر دستیاب ڈیٹا کو شامل کرکے تیارکیاجارہاہے ۔ اورانھیں ڈجیٹل بنائے آراضی ریکارڈس کے ساتھ منسلک کیاجارہاہے ۔ ایگری اسٹیک میں ڈیٹا کے تحفظ /ڈیٹا کی پرائیویسی وغیرہ کے معاملے پر غوروخوض کیاجارہاہے ۔ او ر اس طرح، فی الحال، اعدادوشمار پرمبنی تفصیلات میں کسانوں کے لازمی اندراج کے بارے میں کوئی فیصلہ نہیں کیاگیاہے ۔
سردست کسانوں کی اعدادوشمارپرمبنی مجوزہ تفصیلات ، ڈیٹابیس میں پی ایم –کسان اسکیم کے تحت درج شدہ کسانوں کو شامل نہیں کیاجائے گا۔
مالیاتی کمیشن
مالیاتی کمیشن نے صحت کے شعبے سے متعلق رودادیں وصول کیں
نئی دلّی، 14 جنوری / پندرہویں مالیاتی کمیشن نے آج بھارت کے صحت کے شعبے سے متعلق رو دادیں وصول کیں۔ یہ رو دادیں آج نئی دلّی میں منعقدہ ایک میٹنگ کے دوران وزارت صحت و کنبہ بہبود کی سکریٹری محترمہ پریتی سودن اور نیتی آیوگ کے ممبر ڈاکٹر وی۔ کے۔ پال نے پیش کیں۔ چیئر مین جناب این۔ کے۔ سنگھ اور کمیشن کے تمام ممبران کے علاوہ دیگر سینئر اہلکار بھی اس میٹنگ میں موجود تھے۔
محکمہ صحت و خاندانی بہبود نے پندرہویں مالیاتی کمیشن کو ریاستو میں بنیادی صحت کی دیکھ بھال کے لئے فنڈ کی کمی کو پورا کرنے کے لئے غیر مشرط فنڈ کی تجویز پیش کی۔ انہوں نے کہا کہ اس سے ریاستوں کی فنڈ کی ضروریات پوری ہو سکیں گی اور صحت کو اعلیٰ ترجیح دی جا سکے گی۔
وزارت نے کار کردگی پر مبنی ترغیبات کے لئے بھی کہا جس کے باعث سالانہ کار کردگی کے مظاہرے کی بنیاد پر ریاستوں کی حوصلہ افزائی ہو سکے۔ وزارت نیجامع صحت انڈیکس کی حوصلہ افزائی کے لئے ایک غیر وزارتی کثیر شعبہ جاتی اشتراک کی تجویز پیش کی جو کہ تمام پالیسیوں میں صحت کے حکومت کے فیصلے پر عمل پیرا ہو۔
آج کے تبادلہ خیالات کی روشنی میں کمیشن نے وزارت صحت و خاندانہ بہبود نے نیتی آیوگ کے ممبر ڈاکٹر وی۔ کے۔ پال کے ساتھ صلاح و مشورہ سے نشان زد امداد کے زیادہ سے زیادہ مالیات کے استعمال کے لئے نظر ثانی شدہ تجاویز پیش کرنے کے لئے کہا۔
۔۔۔۔۔۔
U.197ٰ
م۔ ر۔ر۔ .
(Visitor Counter : 33
نوجوانوں کے امور اور کھیل کود کی وزارت
مردوں کا قومی ہاکی کیمپ ایک ہفتہ پہلے 12 دسمبر کو ختم ہوگا
نئی دلی،24؍ نومبر،مردوں کاقومی ہاکی کیمپ، جو اِن دنوں اسپورٹس اتھارٹی آف انڈیا کے بنگلورو مرکز میں چل رہا ہے، اس کا اختتام اصل تاریخ18 دسمبر کے بجائے ایک ہفتہ قبل 12 دسمبر کو ہوگا۔ اسے مردوں کی سینئر ہاکی ٹیم کے چیف کوچ کی سفارش پر کیا گیا ہے۔
چار مہینوں تک کیمپ کے جاری رہنے کے بعد ، یہ ایتھلیٹس کو تین ہفتوں کا ایک لمبا بریک دے سکے گا۔یہ بریک 12 دسمبر 2020 سے 5؍ جنوری 2021 درمیان ہوگا۔اس تین ہفتے کے بریک کے دوران ایتھلیٹس کے لئے ایک جامع اور مضبوط کنڈیشننگ پروگرام کا اہتمام کیاجائےگا، جس میں چیف کوچ اور مردوں کی سینئر ہاکی ٹیم کے سائنٹفک مشیر شرکت کریں گے۔
ایس اے آئی بنگلورو سنٹر میں مردوں کی ہاکی ٹیم کو تربیت اس سال اگست سے دی جا رہی ہے، کیونکہ عالمی وبا کی وجہ سے مارچ میں ملک گیر سطح کے لاک ڈاؤن کے بعد ایک مرحلہ وار طریقے سے کھیل سرگرمیاں پھر شروع ہو گئی ہیں۔ ٹیم نے پہلے ہی اگلے سال ہونے والے المپکس کے لئے کوالیفائی کر لیا ہے۔
عملے، عوامی شکایات اور پنشن کی وزارت
ڈجیٹل لائف سرٹیفکیٹ کے فروغ کے لئے ملک گیر مہم
حکومت ہند کی عملے ،عوامی شکایات اور پنشن کی وزارت کے پنشن اور پنشن پانے والوں کی بہبود کے محکمے نے مرکزی حکومت کے پنشن پانے والوں کے لئے ڈجیٹل لائف سرٹیفکیٹ کے فروغ کے لئے ایک ملک گیر مہم کا آغاز کیا ہے۔ نومبر 2021 میں مرکزی وزیر مملکت ٖ  ڈاکٹر جتیندر سنگھ نے کسی بھی انڈرائڈ موبائل فون کے ذریعہ لائف سرٹیفکیٹ داخل کرنے کی ایک اہم ‘‘ چہرے کی تصدیق کرنے والی تکنیک’’ کا آغازکیا تھا ۔ا ب یہ محکمہ ڈجیٹل طریقے سے لائف سرٹیفکیٹ کو فروغ دینے اور چہرے کی تصدیق والی تکنیک کو مقبول عام بنانے کے لئے ایک خصوصی ملک گیر مہم کا آغاز کررہا ہے۔
تمام رجسٹر ڈ پنشن پانے والوں کی ایسوسی ایشنوں ، پنشن تقسیم کرنے والے بینکوں ، حکومت ہند کی وزارتوں ، سی جی ایچ ایس ویلنس سینٹروں کو ہدایت دی گئی ہے کہ وہ پنشن پانے والوں کی ‘‘ زندگی کو آسان بنانے ’’ کے لئے خصوصی کیمپ منعقد کرکے ڈجیٹل لائف سرٹیفکیٹ / فیس اتھنٹیکیشن تکنیک کے ذریعہ لائف سرٹیفکیٹ داخل کرنے کے طریق کا ر کو فروغ دیں ۔
اس سلسلے میںپنشن اور پنشن پانے والوں کی بہبود کے محکمے میں محترمہ دیبورا امیش ، جناب اینڈریو زوماویہ کارتھک  اور محترمہ تانیا راجپوت  کی قیادت میں مرکزی حکومت کی ایک ٹیم دلی کے آر کے پورم میں سیکٹر -1 میں اے جی ایم کی سربراہی والی آر کے پورم کی برانچ کا دورہ کریں گے ، جہاں 11 نومبر 2022 کو اس مہم کا انعقاد کیا جائے گا اور یہ نوئیڈا میں یہ مہم اسٹیٹ بینک آف انڈیا کے احاطے میں مرکزی حکومت کے پنشن پانے والوں کے لئے 12 نومبر 2022 کو منعقدکی جائے گی۔ تمام پنشن پانے والے ڈجیٹل ذرائع سے اپنا لائف سرٹیفکیٹ داخل کرنے کے لئے سینٹر کا دورہ کرسکتے ہیں۔
صدر جمہوریہ کا سکریٹریٹ
صدر جمہوریہ ہند نے ڈاکٹر راجندرپرساد کو ان کے یوم پیدائش پر گلہائے عقیدت نذر کئے
نئی دہلی یکم دسمبر۔صدر جمہوریہ ہند جناب رام ناتھ کووند نے ہندوستان کے پہلے صدر جمہوریہ ڈاکٹر راجندر پرساد کو راشٹرپتی بھون میں آج  کو ان کے یوم پیدائش پر گلہائے عقیدت نذر کئے ۔
صدر جمہوریہ ، ڈاکٹر راجندر پرساد کے کنبے کے افراد اور صدر جمہوریہ کے سکریٹرئیٹ کے افسران اور عملے نے راشٹر پتی بھون کے دربار ہال میں ڈاکٹر راجندر پرساد کی تصویر پر گلہائے عقیدت نذر کئے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس ۔رم
U-6020
(Visitor Counter : 74
وزیراعظم کا دفتر
وزیر اعظم کل ہندوستان کی پہلی سیمی ہائی اسپیڈ ٹرین ’وندے بھارت ایکسپریس‘ کو جھنڈی دکھا کر روانہ کریں گے
نئی دہلی سے وارانسی کے درمیان کا سفر محض 8 گھنٹوں میں پورا ہوگا
یہ ٹرین پیر اور جمعرات کو چھوڑ کر ہر دن چلے گی
رفتار، معیار اور خدمت، وندے بھارت ایکسپریس کا امتیازی وصف
میک ان انڈیا کی کامیابی سے متعلق ایک کہانی
نئی دہلی،41فروری 2019/ انڈین ریلویز کی ’ میک ان انڈیا‘ کوشش کا نتیجہ ہندوستان کی پہلی سیمی ہائی اسپیڈ ٹرین ’وندے بھارت ایکسپریس‘ کی شکل میں برآمد ہوا ہے۔
وزیراعظم نریندر مودی کل صبح نئی دلی ریلوے اسٹیشن سے نئی دہلی ۔کانپور۔الٰہ آباد۔ وارانسی روٹ کی اس ٹرین کے پہلے سفر کا ہری جھنڈی دکھا کر آغاز کریں گے۔ وہ اس ٹرین کے اندر دستیاب سہولتوں کا معائنہ کریں گے اور اس موقع پر حاضرین سے خطاب بھی کریں گے۔
ریلویز اور کوئلہ کے مرکزی وزیر جناب پیوش گوئل کل اس ٹرین کے افتتاحی سفر میں ٹرین میں سوار ہونے والے اہلکاروں اور میڈیا کے افراد پر مشتمل ٹیم کی قیادت کریں گے۔ یہ ٹرین کانپور اور الٰہ آباد میں رکے گی، جہاں معززین اور عوام اس کا خیرمقدم کریں گے۔
وندے بھارت ایکسپریس زیادہ سے زیادہ 160 کلو میٹر فی گھنٹہ کی رفتار سے دوڑ سکتی ہے اور اس کے اندر شتابدی ٹرین کی طرح ہی سفری کلاسیز ہیں، لیکن اس میں دستیاب سہولتیں نسبتاً بہتر ہیں۔ اس کا مقصد مسافروں کو مکمل طور پر ایک نیا سفری احساس فراہم کرنا ہے۔
یہ ٹرین نئی دہلی اور وارانسی کے درمیان کی دوری 8 گھنٹوں میں طے کرے گی اور پیر اور جمعرات کو چھوڑ کر سبھی دن چلے گی۔
اس ٹرین کے سبھی ڈبوں میں خودکار دروازے، جی پی ایس پر مبنی سمعی ۔بصری مسافر اطلاعاتی نظام، آن بورڈ ہاٹ اسپاٹ، تفریح کے لئے وائی فائی اور انتہائی آرام دہ سیٹیں دستیاب ہیں۔ سبھی بیت الخلا بایو ویکیوم قسم کے ہیں۔ لائٹنگ دوہرے موڈ کی ہے۔ ایک تو عمومی روشنی کے لئے اور دوسری ہر سیٹ کے لئے۔ ٹرین کے ہر ڈبے میں پینٹری ہے، جس میں گرم کھانا، گرم اور سرد مشروبات پیش کرنے کی سہولت ہے۔ ایک ڈبے کا دوسرے ڈبے سے عدم تعلق کا مقصد گرمی اور شور کو انتہائی پست سطح پر رکھنا ہے، تاکہ مسافروں کو مزید آرام مل سکے۔
وندے بھارت ایکسپریس ٹرین میں 16 ایئرکنڈیشنڈ ڈبے ہیں، جن میں سے 2 ڈبے ایگزیکٹو کلاس کے ہیں۔ اس ٹرین میں 128 1,مسافروں کے لئے بیٹھنے کی گنجائش ہے۔ یہ بہت حد تک روایتی شتابدی ریک کی طرح ہی ہے، جس میں ڈبے بھی اُتنے ہی ہیں۔ اس ٹرین میں بجلی سے متعلق سبھی آلات کوچوں اور سیٹوں کے نیچے ہیں۔
وندے بھارت ایکسپریس کے کوچوں میں ری جنیریٹو بریکنگ سسٹم ہے۔ اس سے 30 فیصد بجلی کی بچت ہوگی۔
رفتار، تحفظ اور خدمت اس ٹرین کے امتیازی وصف ہیں۔ ریلویز کی ایک پروڈکشن اکائی انٹیگرل کوچ فیکٹری  چنئی، اس سے ٹرین کی تیاری کے پس پشت رہی ہے۔ اس ٹرین کا ڈیزائن اور اس کی تیاری، کمپیوٹر ماڈلنگ سب مکمل طور پر اندرونِ ملک ہوئی ہے، جس میں کئی سپلائروں کا تعاون رہا ہے اور یہ ٹرین محض 18 مہینے میں بن کر تیار ہوئی ہے۔
وزیر اعظم کے ’میک ان انڈیا‘ کے تصور کو پیش نظر رکھتے ہوئے اس ٹرین کے اہم نظامات کی ڈیزائننگ ہندوستان میں ہی کی گئی ہے اور انہیں ہندوستان میں ہی بنایاگیا ہے۔کارکردگی کے اعتبار سے عالمی معیارات سے ہم آہنگی، تحفظ اور مسافروں کو آرام اور ان سب کے باوجود عالمی قیمتوں سے نصف قیمت پر ان سہولتوں کی دستیابی عالمی ریل بزنس میں گیم چینجر ثابت ہونے کے امکانات رکھتی ہے۔
996U. No.
(Visitor Counter : 86
وزیراعظم کا دفتر
وزیر اعظم اور مالدیپ کے صدر کے مابین ٹیلی فون پر گفت وشنید
نئی دہلی ،20؍اپریل2020:وزیر اعظم جناب نریندر مودی نے آج مالدیپ کے صدر عالی جناب ابراہیم محمد صالح سے ٹیلی فون پر گفت و شنید کی ہے۔
دونوں رہنماؤں نے ایک دوسرے کو اپنے اپنے ملک میں کووڈ -19چھوت کی موجودہ صورتحال کے بارے میں تازہ ترین جانکاری فراہم کی۔
طرفین نے اس امر پر اطمینان کا اظہار کیا کہ سارک ممالک کے مابین جن اصولوں پر اتفاق کیا گیا تھا، ان پر تال میل کے ساتھ عمل ہو رہا ہے اور انہیں سرگرمی سے نافذ کیا جارہا ہے۔
وزیر اعظم نے یہ جان کر مسرت کا اظہار کیا کہ مالدیپ میں پہلے جو بھارتی طبی ٹیم تعینات کی گئی تھی، نیز بھارت کی جانب سے جو لازمی ادویہ بطور تحفہ فراہم کی گئی تھی، انہوں نے اس جزیرے میں اس چھوت کے پھیلاؤ پر قابو حاصل کرنے میں اپنا تعاون دیا ہے۔
مالدیپ جیسی سیاحت پر مبنی معیشت کے لئے اس وبائی مرض نے جو خصوصی چنوتیاں کھڑی کردی ہے، ان کا ذکر کرتے ہوئے وزیر اعظم نے مالدیپ کے صدر کو کووڈ -19 کی وجہ سے مرتب ہونے والےصحتی اور اقتصادی اثرات کو کم سے کم کرنے کے لئے لگاتار بھارتی امداد اور حمایت کی یقین دہانی کرائی۔
دونوں قائدین نے اس امر پر اتفاق کیا کہ ان کے افسران موجودہ صحتی بحران کی وجہ سے پیدا ہونے والے مسائل کے سلسلے میں ایک دوسرے کے رابطے میں رہیں گے اور باہمی تعاون کے دیگر پہلوؤں کی تکمیل کے لئے بھی ایک دوسرے رابطہ بنائے رکھیں گے۔
وزارت دفاع
وزیردفاع نرملا سیتارمن نے بھارتی فضائیہ کے کمانڈروں کی کانفرنس کا افتتاح کیا
نئی دہلی،11؍اپریل، بھارتی فضائیہ کے کمانڈروں کی سال میں دو مرتبہ ہونے والی کانفرنس سال 2019 کی پہلی کانفرنس آج فضائیہ کے صدر دفتر  میں شروع ہوئی۔ فضائیہ کے سربراہ ایئر چیف مارشل بی ایس دھنووا ، پی وی ایس ایم ، اے وی ایس ایم ، وائی ایس ایم ، وی ایم ، اے ڈی سی نے وزیر دفاع محترمہ سیتارمن کا کانفرنس میں خیر مقدم کیا۔
وزیر دفاع نے بھارتی فضائیہ کے کمانڈروں سے خطاب کیا۔ انہوں نے قوم کی خدمت میں بھارتی فضائیہ اور اس کے جنگی لڑاکوؤں کو اعلی ترین پیشہ وارانہ معیار حاصل کرنے اور اسے برقرار رکھنے کے لئے فضائیہ کو مبارک باد دی۔ انہوں نے بالاکوٹ کے حملوں کو کسی رکاوٹ کے بغیر انجام دینے اور اس کے بعد پاکستان کی جوابی کارروائی کو ناکام بنانے کے لئے بھارتی فضائیہ کی ستائش کی۔ انہوں نے کہا کہ بھارتی فضائیہ نے گگن شکتی 2018 مشقوں اور وائیو شکتی 2019 مشقوں میں اپنی بہترین صلاحیتوں کو ثابت کیا ہے اور 27 فروری کو بالاکوٹ حملے انجام دینے میں ان کی کامیابی اور فضائی کارروائی سے اسی صلاحیت کا اظہار ہوتا ہے۔
انہوں نے بحر ہند کے خطے میں بھارتی فضائیہ کے سرگرم رول اور فوجی تبادلہ خیال اور ایچ اے ڈی آر کے ذریعے تعلقات مستحکم کرنے میں فضائیہ کے رول پر زور دیا۔ انہوں نے فضائیہ سے کہا کہ دنیا میں دستیاب جدید ترین ٹیکنالوجی کے ساتھ مستقبل پر توجہ دیں اور ان ٹیکنالوجیوں پر زور دیں جنہیں بھارت کے اندر ہی تیار کیاجا تا ہے تاکہ اس کی ضرورتوں کو پورا کیا جاسکے۔
انہوں نے مزید کہا کہ بھارتی فضائیہ اسٹریٹجک ساجھیداری ماڈل کی شکل میں اپنے حاصل کردہ سازو سامان کے ذریعے ملک میں دفاعی سازو سامان تیار کرنے کی صلاحیتوں میں اہم رول ادا کرے گی۔ انہوں نے مزید کہا کہ وہ بھارتی فضائیہ کی اہم ضروریات سے پوری طرح واقف ہیں اور یقین دلایا کہ ایک قوم کی حیثیت سے ہمیں ان صلاحیتوں کو تیار کرنے کی ضرورت ہے۔ انہوں نے کہا کہ بھارتی فضائیہ کا عملہ ، چاہے وہ سروس میں ہو یا ریٹائرڈ ہوں ، بھارت میں دفاعی سازو سامان کی تیاری اور پیداوار بڑھانے میں وسیع تعاون کرسکتا ہے۔ دفاعی پیداوار کی صنعت کو ان اثاثوں کو پوری طرح استعمال کرنا چاہئے۔ انہوں نے بھارتی فضائیہ میں تمام اہلکاروں کو دی جانے والی تربیت کی زبردست ستائش کی جس کا اظہار ونگ کمانڈر ابھینندن کی کارروائی اور روئے سے بھی ہوتا ہے۔
سی اے ایس نے ، کمانڈروں سے خطاب کرتے ہوئے خلاء ، سائبر ، اطلاعات ، اے آئی اور ڈرون ٹیکنالوجی کے میدان میں بھارتی فضائیہ کی صلاحیتوں کو مزید فروغ دینے پر زور دیا۔
دو روزہ کانفرنس کے دوران کانفرنس کے موضوع ’’مختصر اور طویل مدت میں اپنی کارروائی کی صلاحیتوں کو فروغ دینا‘‘ کے خطوط پر تبادلہ خیال اور غور وخوض کیا جائے گا۔ بھارتی فضائیہ کو اور زیادہ جدید ترین ٹیکنالوجی والی فورس بنانے کے لئے ہوا بازی کے شعبے میں جدید ترین ٹیکنالوجی کے ساتھ ساتھ بالا کوٹ پر کامیاب فضائی حملوں اور 27 فروری کی فضائی کارروائی پر بھی تبادلہ خیال کیا جائے گا۔
U-1835
(Visitor Counter : 62
ایٹمی توانائی کا محکمہ
بجلی پیدا کرنے کے لئے نیوکلیائی بجلی پلانٹس
نئی دہلی،21/ نومبر۔شمال مشرقی خطے کی ترقی کے مرکزی وزیر مملکت اور وزیراعظم کے دفتر، عملے اور عوامی شکایات ، پنشن ، ایٹمی توانائی اور خلاء کے وزیرمملکت جناب ڈاکٹر جتیندر سنگھ نے آج راجیہ سبھا ایک سوال کے تحریری جواب میں بتایا کہ ملک میں موجودہ نصب کی گئی نیوکلیائی بجلی کی صلاحیت6780 میگاواٹ کی صلاحیت کے ساتھ 22 ری ایکٹروں پر مشتمل ہے ان میں سے ایک ری ایکٹر، آر اے پی ایس۔ 1 کو ٹیکنیکی اقتصادی جائزے کے لئے بند کیا ہوا ہے۔ ملک میں ان نیوکلیائی پاور پلانٹس کی بجلی کی کل پیداوار میں حصہ داری 3 فیصد ہے۔
انہوں نے بتایا کہ سال 19-2018 کے لئے ملک کی بجلی کی توانائی کی ضرورت 1274595 ایم یو زہے۔ جبکہ سال 22۔2021کے لئے متوقع توانائی کی ضرورت 1566023 ایم یوز ہے۔22-2021 تک ملک کے لئے بجلی کی ضرورت میں اوسط اضافہ ہوا ہے اور 19-2018 کی بجلی کی ضرورت22.86 فیصد ہے۔
ملک کی بجلی کی ضرورت کو پوا کرنے کے لئے دیگر ٹیکنالوجیوں کے بجلی پیدا کرنے والے پلانٹس کے ساتھ نیوکلیائی پاور پلانٹس قائم کئے جارہے ہیں۔ قائم کئے جارہے نیوکلیائی پاور پلانٹس کے میگاواٹ میں لوکیشن اور صلاحیت کی تفصیلات حسب ذیل ہیں:
زیر تعمیر نیوکلیائی پاور پلانٹس:
|
|
ریاست
|
|
مقام
|
|
پروجیکٹ
|
|
صلاحیت
|
|
گجرات
|
|
ککرا پار
|
|
KAPP-3&4
|
|
2 x 700
|
|
راجستھان
|
|
راوت بھاٹا
|
|
RAPP-7&8
|
|
2 X 700
|
|
ہریانہ
|
|
گورکھپور
|
|
GHAVP-1&2
|
|
2 X 700
|
|
تمل ناڈو
|
|
کدن کلم
|
|
KKNPP– 3&4
|
|
2 X 1000
|
|
تمل ناڈو
|
|
کلپکم
|
|
PFBR
|
|
500
نیوکلیائی بجلی کے پلانٹس نے انتظامی منظوری اور مالی منظوری دی۔ جس پرپروجیکٹ کی سرگرمیاں جاری ہے۔
|
|
ریاست
|
|
مقام
|
|
پروجیکٹ
|
|
صلاحیت
|
|
مدھیہ پردیش
|
|
چھٹکا
|
|
چھٹکا - 1&2
|
|
2 X 700
|
|
کرناٹک
|
|
کائیگا
|
|
کائیگا - 5&6
|
|
2 X 700
|
|
راجستھان
|
|
ماہی بانس واڑہ
|
|
ماہی بانس واڑہ - 1&2
|
|
2 X 700
|
|
ماہی بانس واڑہ - 3&4
|
|
2 X 700
|
|
ہریانہ
|
|
گورکھپور
|
|
جی ایچ اے وی پی - 3&4
|
|
2 X 700
|
|
تمل ناڈو
|
|
کدن کولم
|
|
کے کے این پی پی - 5&6
|
|
2 X 1000
امور صارفین، خوراک اور عوامی تقسیم کی وزارت
گیارہ ریاستوں نے چاول کو مقوی بنانے اور سرکاری نظام تقسیم کے ذریعہ اسکی تقسیم سے متعلق اہم اسکیم کے تحت منتخب اضلاع میں مقوی چاول کی تقسیم کے بارے میں مطلع کیا ہے
پائلٹ اسکیم تین برس کے لئے ہےاور 20-2019 میں اس کا آغاز ہوا ہے۔ اس پر 174.64 کروڑ روپے کی لاگت آئے گی
صارفین کے امور، خوراک اور سرکاری نظام تقسیم کے مرکزی وزیر جناب اشونی کمار چوبے نے آج راجیہ سبھا میں ایک تحریری جواب دیتے ہوئے بتایا کہ حکومت ہند کی مرکزی اعانت والی ’’مقوی چاول اور سرکاری نظام تقسیم کے ذریعہ اسکی تقسیم‘‘ کی پائلٹ اسکیم 20-2019 سے تین برس کے لئے شروع کی گئی اور اس کی مجموعی لاگت 174.64 کروڑ روپے ہے۔ پائلٹ اسکیم میں پندرہ ریاستوں کے پندرہ اضلاع پر توجہ مرکوز کی گئی ہے۔ پائلٹ اسکیم کے تحت رضا مند ہونے والی پندرہ ریاستوں میں سے اب تک گیارہ ریاستوں- آندھرا پردیش، گجرات، مہاراشٹر، تملناڈو، چھتیس گڑھ، اترپردیش ، اڑیشہ، تلنگانہ، مدھیہ پردیش ، اتراکھنڈ اور جھارکھنڈ نے پائلٹ اسکیم کے تحت منتخب اضلاع میں مقوی بنائے گئے چاول کی تقسیم کی اطلاع دی ہے۔ اب تک 3.64 لاکھ میٹرک ٹن  مقوی بنایا گیا چاول پائلٹ اسکیم کے تحت تقسیم کیا جاچکا ہے۔
تہتر پیسے فی کلو گرام کی اضافی رقم ریاستیں یا یوٹی مل مالکان کو چاول کو مقوی بنانے کے لئے اداکرتی ہیں۔ مرکز اور ریاستوں کے درمیان اسکی حصہ داری شمال مشرقی خطے ، پہاڑی اور جزائر کی ریاستوں کے لئے 90:10 اور باقی ریاستوں کے لئے 75:25 ہے۔
قبائیلی امور کی وزارت
دیہی/قبائلی علاقوں میں سیکل سیل بیماری اوراس کے منجمنٹ کے بارے میں اور زیادہ بیداری پیدا کرنے کی ضرورت ہے : جناب ارجن منڈا
نئی دہلی،19جون 2020/ قبائلی معاملوں کے مرکزی وزیر ، جناب ارجن منڈا نے کہا ہے کہ سیکل سیل انیمیا کو چیلنج کے طور پر لیتے ہوئے اس بیماری سےنجات پانے کے لئے حکومت پرعزم ہے۔ یہ بیماری قبائلی گروپوں میں وسیع پیمانے پر پائی جاتی ہے اور 86 بچوں میں سے ایک بچے میں یہ بیماری پائی جاتی ہے۔ اس کی روک تھام کے لئے عوامی بیداری اور علاج ضروری ہے۔ جناب منڈا نے آج عالمی سیکل سیل دن کے موقع پر ان کی وزارت، فکی، اپولو ہسپٹل، نو وارٹس او ر گلوبل ایلائسن آف سیکل سیل ڈیسیز آرگنائزیشن کے ذرئعہ منعقدہ قومی سیکل سیل کانکلیو ویبنار سے خطاب کرتےہوئے مذکورہ باتیں کہیں۔
جناب ارجن منڈا نے کہاکہ قبائلی امور کی وزارت نے اس بیماری کو سنجیدگی سے سمجھا ہے۔ اس کے مثبت حل کے لئے کئی اہم فیصلے لئے ہیں۔ ریاستوں کو آئی سی ایم آر کے تعاون سے قبائلی طالبہ کی اسکیرننگ کے لئے رقم مہیا کرائی گئی ہے ۔ حیاتیاتی تکنیکی محکمے کے تعاون سے ریاستوں میں ورکشاپ منعقدکی گئی ہیں۔ مختلف ریاستوں کےذریعہ دکھائے گئے اعدادوشمار کے مطابق ایک کروڑ 13 لاکھ 83 ہزار 554 کی اسکیرننگ میں تقریباً 9 لاکھ 96 ہزار 368  اس بیماری کی علامات ظاہر ہوئیں۔ 9 لاکھ 49 ہزار 75 لوگوں میں علامات اور 47 ہزار311 لوگوں میں بیماری پائی گئی۔ بائیو ٹکنالوجی محکمہ اس بیماری کے علاج کو ریسر چ کرر ہا ہے۔ بیماری کو پھیلنے سے روکنےکے لئے ریاستوں کو پروٹوکول جاری کئے گئےہیں۔ یہ صلاح دی گئی ہے کہ اگلی نسل کو بیماری نہ ہو ، اس کے لئے ماں باپ کو مناسب مشورے دینے کے لئے اسکیم چلائی جارہی ہے تاکہ وہ اپنے ایس سی اے سے متاثرہ بچوں کی شادی کسی دوسرے ایس سی اے سے متاثر بچوں سے نہ کریں۔
آج جناب منڈا نے ترومل فاؤنڈیشن کے ذریعہ وزات کے لئے تیار سیکل سیل سپورٹ پورٹل کا آغاز کیا۔ انہوں نے کہا کہ مجھے امید ہے کہ قبائلیوں میں بیداری لانے کی سمت میں یہ پورٹل سود مند ثابت ہوگا۔ انہوں نے ’با ایکنومک کے ذریعہ تیار کردہ ’سیکل سیل ڈیسیز ان انڈیا رپورٹ کو بھی جاری کیا۔
کنکلیوکے کنوینر سکل سیل الائنس کی مانوی وہا نے کی۔ خیر مقدمہ خطبہ فکی کے ڈائریکٹر اور اپولو ہسپتال کی ایم ڈی ڈاکٹر سنگیتا ریڈی نے دیا۔ اس کنکلیو میں ملک اوربیرون ملک کے متعدد معروف ادیبوں اور دانشوروں نے حصہ لیا۔
م ن۔ ش ت ۔ ج
Uno-3398
(Visitor Counter : 204
وزارت دفاع
پورٹ بلیئر میں کووڈ-19 کے خلاف جنگ میں ہندوستانی بحریہ کا تعاون
نئی دہلی،12 اپریل کووڈ-19 بحران کے دوران ضرورت مندوں کی مدد کے لیے نیول ایئر اسٹیشن اُتکروش اور میٹریئل آرگنائزیشن نے پورٹ بلیئر میں کھانا تقسیم کرنے کا کام کیا۔
این اے ایس اُتکروش نے ایئر اسٹیشن کے بنیادی ڈھانچے کے فروغ کے کام میں لگے ہوئے150 مزدوروں کے لیے کھانے کی تقسیم کے لیے ایک کیمپ کا اہتمام کیا۔ یہ مزدور اِس وقت ایئر اسٹیشن کے قرب وجوار میں قیام پذیر ہیں۔
ایم او  کی ایک ٹیم نے وَن واسی کلیان آشرم کا دورہ کیا اور وہاں پر بچوں اور اسٹاف میں پکا ہوا کھانا اور پرویژن کا سوکھا سامان تقسیم کیا۔ ون واسی کلیان آشرم ایک غیر منافع بخش تنظیم ہے جو آدی واسی بچوں کو کھانا اور جائے پناہ فراہم کراتا ہے۔اس تنظیم کی ایک یونٹ پورٹ بلیئر میں کام کرتی ہے جہاں پر تقریباً 38 بچے اس کی جائے پناہ میں ہیں۔ یہ تنظیم طبی علاج کے لیے پورٹ بلیئر آنے والے غریب آدی واسی خاندانوں کو قیام کی سہولت فراہم کراتی ہے۔ اس ٹیم نے کووڈ-19 کے بارے میں بھی بچوں اور اسٹاف کو حساس بنایا اور انھیں اس وبا کو پھیلنے سے روکنے کے لیے لاک ڈاؤن کے دوران برتی جانے والی احتیاط سے بھی واقف کرایا۔
سٹرک ٹرانسپورٹ اور شاہراہوں کی وزارت
مدھیہ پردیش میں این ایچ پروجیکٹس
ٹوئٹس کے سلسلے میں سڑک ٹرانسپورٹ اورشاہراہوں کے وزیر جناب نتن گڈکری نے کہا کہ بڈھانی سے باڑی اور نصر اللہ گنج سے سندل پور تک این ایچ 146  کی توسیع کے لیے مدھیہ پردیش کے وزیر اعلیٰ جناب شیوراج چوہان کی درخواست پر ، منظوری دے دی گئی ہے۔ وزیر موصوف نے کہا کہ باڑی-بڈھانی-رہٹی-نصراللہ گنج-سندل پور کا کوریڈور مرکوزہ قومی شاہراہ کی توسیع کے ساتھ ہی مکمل کیا جائے گا۔انھوں نے مزید کہا کہ اسی کے ساتھ اندور اور جبل پور ، قومی شاہراہ کے زیر ، ایک دوسرے کے سا تھ منسلک ہوجائیں گے۔ جناب گڈکری نے کہا کہ مذکورہ بالا روٹ کے ڈی پی آر عمل کو مکمل کرنے کے لیے ایک ہدف مقرر کیا گیا ہے اور اس سال کے اختتام تک اس کے لیے منظوری حاصل کی جائے گی ۔
وزیر موصوف نے کہا کہ مرکزی وزیر جناب پرہلاد ایس پٹیل کی درخواست پر 110 کلو میٹر طویل جبل پور-داموہ سیکشن کا کام، سڑک نقل وحمل اور قومی شاہراہوں کی وزارت کے ذریعے کیا جائے گا۔ انھوں نے کہا کہ قومی شاہراہ نمبر 539 پر اوراچھا-ٹیکم گڑھ- ہیراپور  اور نیشنل ہائی وے نمبر 34 پر ہیراپور-داموہ  کا کام دسمبر 2022 تک مکمل کرلیا جائے گا اور مارچ 2023 تک اس کام کی منظوری لینے کے لیے ایک ہدف مقرر کیا گیا ہے۔ وزیر موصوف نے کہا کہ ان دونوں روٹس کی تعمیر کے ساتھ ہی جبل پور-داموہ-ٹیکم گڑھ-اوراچھا کی کنیکٹی ویٹی قومی شاہراہوں کے ذریعے مکمل کی جائے گی۔
امور داخلہ کی وزارت
مودی حکومت نے سال 22۔2021 سے 26۔2025 کی مدت کے لئے امبریلا اسکیم ’مہاجروں اور وطن واپس آنے والوں کے ریلیف اور باز آباد کاری‘ کے تحت موجودہ سات ذیلی اسکیموں کو جاری رکھنے کی تجویز کو منظوری دی ہے
امبریلا اسکیم کا مجموعی تخمینہ 1452 کروڑ روپے کا ہے
منظوری سے اس بات کو یقینی بنایا گیا ہے کہ امبریلا اسکیم کے تحت مرکزی وزیر داخلہ جناب امت شاہ کی قیادت والی وزارت داخلہ کے ذریعے استفادہ کنندگان کو امداد مسلسل پہنچتی رہے
مودی حکومت نے سال 22۔2021 سے 26۔2025 کی مدت کے لئے امبریلا اسکیم ’مہاجروں اور وطن واپس آنے والوں کے ریلیف اور باز آباد کاری‘ کے تحت موجودہ سات ذیلی اسکیموں کو جاری رکھنے کی تجویز کو منظوری دی ہےجا کی مجموعی تخمینہ 1452 کروڑ روپے کا ہے۔منظوری سے اس بات کو یقینی بنایا گیا ہے کہ امبریلا اسکیم کے تحت مرکزی وزیر داخلہ جناب امت شاہ کی قیادت والی وزارت داخلہ کے ذریعے استفادہ کنندگان کو امداد مسلسل پہنچتی رہے۔
اس اسکیم سے ایسے مہاجرین اور وطن واپس لوٹنے والےمعقول آمدنی حاصل کرسکیں گے اور انہیں قومی دھارے کی اقتصادی سرگرمیوں میں شامل ہونے کی سہولت دی جائے گی جو نقل مکانی کی وجہ سے مشکلات کا شکار ہیں۔
حکومت نے مختلف مواقع پر مختلف اسکیمیں شروع کیں۔ یہ سات اسکیمیں درج ذیل کے لئے مدد فراہم کرتی ہیں:
1. جموں و کشمیر اور چھمب کے پاکستانی مقبوضہ علاقوں کے بے گھر خاندانوں کے لئے ریلیف اور باز آباد کاری،
2. سری لنکا کے تامل پناہ گزینوں کے لیے ریلیف کی امداد،
3. تریپورہ کے ریلیف کیمپوں میں مقیم بروس کےلئے ریلیف کی امداد،
4. 1984 کے سکھ مخالف فسادات کے متاثرین کے لیے اضافی ریلیف،
5. دہشت گردی، شورش، فرقہ وارانہ/بائیں بازو کی انتہا پسندی کے تشدد اور سرحد پار فائرنگ اور بھارتی سرزمین پر بارودی سرنگ/آئی ای ڈی دھماکوں کے متاثرین سمیت دہشت گردی کے سیولین متاثرین کے خاندانوں کو مالی امداد اور دیگر سہولیات،
6. مرکزی تبتی ریلیف کمیٹی  کوے لئے مالی امداد،
7. حکومت کوچ بہار ضلع میں واقع بھارت کے 51 سابقہ بنگلہ دیشی انکلیو میں بنیادی ڈھانچے کی ترقی کے لیے اور بنگلہ دیش میں سابقہ انڈین انکلیوز سے واپس آنے والے 922 افراد کی باز آبادکاری کے لیے مغربی بنگال کی حکومت کو بھی میں امداد بھی فراہم کر ارہی ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-2150
(Visitor Counter : 143
صحت اور خاندانی بہبود کی وزارت
کووڈ – 19 سے بچاؤ سے متعلق ٹیکہ کاری مہم کی تازہ ترین صورت حال-224 واں دن
بھارت نے آج ایک دن میں کووڈ – 19 سے بچاؤ کے لئے ٹیکہ کا ری کاریکارڈ بنایا، 93 لاکھ سے زیادہ خوراکیں دی گئیں
بھارت کے کووڈ-19 ٹیکہ کاری کی کل کوریج 62 کروڑ کے تاریخی سطح کے اوپر پہنچی
نئی دہلی،27؍ اگست : بھارت نے اپنی ٹیکہ کاری مہم کے تحت آج ایک دن میں سب سے زیادہ 93 لاکھ سے زیادہ لوگوں کو ٹیکہ لگاکر نیا ریکارڈ بنایا ہے۔ ملک میں ٹیکہ کاری مہم کی شروعات کے بعد سے ایک دن میں حاصل کیا گیا اب تک کا سب سے بڑا ہدف ہے۔آج شام 7 بجے تک دستیاب عبوری رپورٹ کے مطابق آج تقریبا62 کروڑ  ٹیکے لگائے گئے ہیں۔
ٹیکے لگوانے والوں کی مجموعی تعداد ، آبادی کے ترجیحی گروپوں کی بنیاد پر ، جنہیں علیحدہ کیا گیا ہے، درج ذیل ہیں:
|
|
|
|
ٹیکہ کاری مہم کا مجموعی احاطہ
|
|
|
|
حفظان صحت متعلق کارکنان
|
|
پیش پیش رہنے والے صحت کارکنان
|
|
18 سال سے 44 سال تک کی عمر کے افراد
|
|
45 سال سے 59 سال تک کی عمر کے افراد
|
|
60 سال سے زیادہ کی عمر کے افراد
|
|
میزان
|
|
پہلا ٹیکہ
|
|
10356756
|
|
18316023
|
|
237215353
|
|
127725060
|
|
85535801
|
|
479148993
|
|
دوسرا ٹیکہ
|
|
8320406
|
|
12948955
|
|
24560807
|
|
52189432
|
|
43774987
|
|
141794587
ٹیکہ کاری مہم کے تحت آج کی حصولیابی، جنہیں آبادی کے ترجیحی گروپو کی بنیاد پر علیحدہ کیا گیا ہے، درج ذیل ہیں:
|
|
|
|
تاریخ : 27 اگست 2021 
|
|
|
|
حفظان صحت متعلق کارکنان
|
|
پیش پیش رہنے والے صحت کارکنان
|
|
18 سال سے 44 سال تک کی عمر کے افراد
|
|
45 سال سے 59 سال تک کی عمر کے افراد
|
|
60 سال سے زیادہ کی عمر کے افراد
|
|
میزان
|
|
پہلا ٹیکہ
|
|
355
|
|
1484
|
|
4441298
|
|
1086667
|
|
477850
|
|
6007654
|
|
دوسرا ٹیکہ
|
|
23846
|
|
84499
|
|
1067732
|
|
760696
|
|
399386
|
|
2336159
ملک میں آبادی کے سب سے زیادہ حساس اور کمزور گروپوں کو کووڈ – 19 سے تحفظ فراہم کرنے کی غرض سے ایک وسیلے کے طور پر ٹیکہ کاری مہم جاری ہے، جس کا باقاعدہ جائزہ لیا جاتا ہے اور اعلیٰ ترین سطح پر اس کی نگرانی کی جاتی ہے۔
۔۔۔۔۔۔۔۔۔۔۔۔۔۔۔۔۔۔

U-8493
(Visitor Counter : 132